Veronica Maggio blev ret chokeret, da hun var i København onsdag aften.

Den svenske sangerinde, der var et af hovednavnene på sommerens Tinderbox i Odense og som har formået at slå igennem på vores side af Øresund til trods for at alle teksterne foregår på svensk, skulle spille på Vega i København.

Men det var ikke et buh-råb fra publikum eller en dårlig mikrofon under koncerten, der chokerede hende.

Inden koncerten var Veronica Maggio, der i Sverige er døbt dronning af svensk pop, til et debatarrangement i Vega om feminisme i kunsten - en debat, hvor hun også har markeret sig hjemme i Sverige.

Da så hun, at der kun var én enkelt mand blandt tilskuerne. Noget, hun aldrig har oplevet i Sverige.